"Rigoletto" vaadatud. Haarasin  kapist isegi "ahvikostüümi" ja triikisin triiksärgi. Küll ma ikka vahest olen tubli. Kõik oli muidu okei, rekvisiidid lähevad aina paremaks, keskloozis surelikele ülbelt alla vaadata on uhke ja üleüldse. Ainult esimese hooga mürtsus orkester kogu lavalt kostuvast laulust üle. Kohe korralikult. Ja meespeaosatäitjast tenor ei saanud oma tööga hakkama. Hääl lihtsalt ei olnud piisavalt võimas. Teine vaatus oli parem, Kristel kommenteeris, et "Muidugi parem, tenor laulis ju vähem". Oh õelust.